ddrg/super_eurlex huggingface dataset:
FI Euroopan unionin virallinen lehti C 19/36

Luettelo Euroopan rasismin ja muukalaisvihan seurantakeskuksen hallintoneuvoston jäsenistä

(2006/C 19/09)

Komissio julkaisee Euroopan rasismin ja muukalaisvihan seurantakeskuksen perustamisesta 2 päivänä kesäkuuta 1997 annetun neuvoston asetuksen (EY) N:o 1035/97 (1), sellaisena kuin sitä on muutettu 18 päivänä kesäkuuta 2003 annetulla komission asetuksella (EY) N:o 1652/2003 (2), 8 artiklan 2 kohdan mukaisesti hallintoneuvoston jäsenten ja heidän varamiestensä nimet.

Belgia

Varsinainen jäsen : Eliane Deproost Varajäsen : Jozef De Witte

Tšekki

Varsinainen jäsen : Petr Uhl Varajäsen : Jiří Kopal

Tanska

Varsinainen jäsen : Niels Johan Petersen Varajäsen : Mads Bryde Andersen

Saksa

Varsinainen jäsen : Claudia Roth Varajäsen : Claus Henning Schapper

Viro

Varsinainen jäsen : Tanel Mätlik Varajäsen : Michael Gallagher

Kreikka

Varsinainen jäsen : Spyridon Flogaitis Varajäsen : Nikolaos Frangakis

Espanja

Varsinainen jäsen : Rosa Aparicio Gómez Varajäsen : Lorenzo Cachón Rodríguez

Ranska

Varsinainen jäsen : Guy Braibant Varajäsen : Jean-Marie Coulon

Irlanti

Varsinainen jäsen : Anastasia Crickley Varajäsen : Rory O'Donnel

Italia

Varsinainen jäsen : Beniamino Caravita di Toritto Varajäsen : Massimiliano Monnanni

Kypros

Varsinainen jäsen : Eliana Nicolaou Varajäsen : Aristos Tsiartas

Latvia

Varsinainen jäsen : Ilze Brands Kehris Varajäsen : Gita Feldhūne

Liettua

Varsinainen jäsen : Arvydas Virgilijus Matulionis Varajäsen : Šarūnas Liekis

Luxemburg

Varsinainen jäsen : Victor Weitzel Varajäsen : Anne Henniqui

Unkari

Varsinainen jäsen : András Kádár Varajäsen : Katalin Pécsi

Malta

Varsinainen jäsen : Duncan Borg Myatt Varajäsen : Claire Zarb

Alankomaat

Varsinainen jäsen : Jenny E. Goldschmidt Varajäsen : Gilbert R. Wawoe

Itävalta

Varsinainen jäsen : Helmut Strobl Varajäsen : Peter J. Scheer

Puola

Varsinainen jäsen : Piotr Mochnaczewski Varajäsen : Danuta Głowacka-Mazur

Portugali

Varsinainen jäsen : ei ilmoitettu Varajäsen : ei ilmoitettu

Slovenia

Varsinainen jäsen : Vera Klopčič Varajäsen : Tatjana Strojan

Slovakia

Varsinainen jäsen : Miroslav Kusý Varajäsen : Tibor Pichler

Suomi

Varsinainen jäsen : Mikko Puumalainen Varajäsen : Kristina Stenman

Ruotsi

Varsinainen jäsen : Hans Ytterberg Varajäsen : Anna-Karin Johansson

Yhdistynyt kuningaskunta

Varsinainen jäsen : Naina Patel Varajäsen : ei ilmoitettu

Euroopan neuvosto

Varsinainen jäsen : Gün Kut Varajäsen : Maja Sersic

Euroopan parlamentti

Varsinainen jäsen : Chafia Mentalecheta Varajäsen : Richard Séréro

Euroopan komissio

Edustaja : Francisco Fonseca Morillo Varaedustaja : nimitys kesken

Tarkkailijat

Bulgaria

Tarkkailija : Emil Konstantinov

Romania

Tarkkailija : Monica Vlad

Turkki

Tarkkailija : Ioanna Kuçuradi

(1) EYVL L 151, 10.6.1997, s. 1.

(2) EUVL L 245, 29.9.2003, s. 33.
FI Euroopan unionin virallinen lehti C 327/2

Viisumien vastavuoroisuutta koskeva Viron tasavallan ilmoitus (1)

(2005/C 327/02)

Viron tasavallan pysyvä edustusto Euroopan unionissa esittää kunnioittavat tervehdyksensä Euroopan unionin neuvostolle ja Euroopan komissiolle. Edustustolla on kunnia ilmoittaa, että Panaman tasavalta ilmoitti 15. maaliskuuta 2001 annetun asetuksen (EY) N:o 539/2001 muuttamisesta 2. kesäkuuta 2005 annetun asetuksen (EY) N:o 851/2005 1 artiklan 4 kohdan f alakohdan mukaisesti 21. syyskuuta 2005 päivätyssä nootissa, että 6. kesäkuuta 2005 alkaen Viron kansalaisilta ei vaadita maahantuloviisumia.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 1 artiklan 4 kohdan f alakohdan mukaisesti.
FI Euroopan unionin virallinen lehti C 251/5

Viisumien vastavuoroisuutta koskeva Latvian tasavallan ilmoitus (1)

(2005/C 251/07)

Latvian tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvoston pääsihteeristölle ja haluaa ilmoittaa Euroopan unionin neuvostolle seuraavaa.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 mukaisesti Latvia otti tullessaan Euroopan unionin jäsenvaltioksi yksipuolisesti käyttöön viisumivapauden Venezuelan bolivariaanisen tasavallan kansalaisten osalta.

Latvia ilmoittaa neuvostolle ja komissiolle, että Latvian tasavallan kansalaiset voivat saada turistiviisumin DEX-2 turistikortin muodossa, joka antaa Latvian kansalaisille oikeuden päästä Venezuelan bolivariaanisen tasavallan alueelle matkailutarkoituksessa enintään 90 päivän ajaksi. Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta annetun neuvoston asetuksen (EY) N:o 851/2005 johdanto-osan 4 kappaleen huomioon ottaen tämän tilanteen ei voida katsoa vastaavan täydellistä vastavuoroisuutta.

Ottaen huomioon edellä mainitut näkökohdat sekä solidaarisuusmekanismi, josta säädetään asetuksessa (EY) N:o 539/2001 ja asetuksen (EY) N:o 539/2001 muuttamisesta annetussa asetuksessa (EY) N:o 851/2005 täydelliseen vastavuoroisuuteen pääsemiseksi kaikkien jäsenvaltioiden osalta, Latvia katsoo, että on toteutettava asianmukaisia toimenpiteitä sen varmistamiseksi, että kaikki EU:n kansalaiset voivat saapua Venezuelan bolivariaanisen tasavallan alueelle yhtäläisin edellytyksin.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 251/6

Viisumien vastavuoroisuutta koskeva Latvian tasavallan ilmoitus (1)

(2005/C 251/08)

Latvian tasavallan pysyvä edustusto Euroopan unionissa esittää kunnioittavan tervehdyksensä Euroopan unionin neuvoston pääsihteeristölle ja haluaa ilmoittaa Euroopan unionin neuvostolle seuraavaa.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 mukaisesti Latvia otti tullessaan Euroopan unionin jäsenvaltioksi yksipuolisesti käyttöön viisumivapauden Kanadan kansalaisten osalta.

Luettelon vahvistamisesta kolmansista maista, joiden kansalaisilla on oltava viisumi ulkorajoja ylittäessään, ja niistä kolmansista maista, joiden kansalaisia tämä vaatimus ei koske, annetun asetuksen (EY) N:o 539/2001 muuttamisesta vastavuoroisuusmekanismin osalta annetun neuvoston asetuksen (EY) N:o 851/2005 2 artiklan nojalla Latvia ilmoittaa neuvostolle ja komissiolle, että Kanada soveltaa edelleen yksipuolista viisumipakkoa Latvian tasavallan kansalaisiin.

Ottaen huomioon edellä mainitut näkökohdat sekä solidaarisuusmekanismin, josta säädetään asetuksessa (EY) N:o 539/2001 ja asetuksen (EY) N:o 539/2001 muuttamisesta annetussa asetuksessa (EY) N:o 851/2005 täydelliseen vastavuoroisuuteen pääsemiseksi kaikkien jäsenvaltioiden osalta, Latvia katsoo, että on toteutettava asianmukaisia toimenpiteitä sen varmistamiseksi, että kaikki EU:n kansalaiset voivat saapua Kanadan alueelle yhtäläisin edellytyksin.

(Kohteliaisuuslause)

(1) Tämä ilmoitus julkaistaan 15. maaliskuuta 2001 annetun asetuksen (EY) N:o 539/2001 (EYVL L 81, 21.3.2001, s. 1) muuttamisesta 2. kesäkuuta 2005 annetun neuvoston asetuksen (EY) N:o 851/2005 (EUVL L 141, 4.6.2005, s. 3) 2 artiklan mukaisesti.
FI Euroopan unionin virallinen lehti C 134/12

Kuulemismenettelystä vastaavan neuvonantajan loppukertomus asiassa COMP M.2621 SEB/Moulinex

(Laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen (2001/462/EY, EHTY) 15 artiklan mukaisesti — EYVL L 162, 19.6.2001, s. 21)

(2005/C 134/06)

Komissio vastaanotti 13. marraskuuta 2001 yrityskeskittymien valvonnasta 21 päivänä joulukuuta 1989 annetun neuvoston asetuksen N:o 4064/89 (jäljempänä 'asetus N:o 4064/89') 4 artiklan mukaisen ilmoituksen toimenpiteestä, jolla ranskalainen SEB saa haltuunsa osan samoin ranskalaisen Moulinexin omaisuuseristä. Komissio päätti 8. tammikuuta 2002 olla vastustamatta ilmoitettua toimenpidettä ja julisti sen yhteismarkkinoille ja ETA-sopimuksen toimintaan soveltuvaksi sillä edellytyksellä, että eräitä sitoumuksia, jotka muodostivat erottamattoman osan päätöstä, noudatetaan. Näin ollen toimenpide hyväksyttiin Ranskan ulkopuolisten vaikutustensa osalta asetuksen N:o 4064/89 6 artiklan 1 kohdan b alakohdan ja 6 artiklan 2 kohdan nojalla tehdyllä päätöksellä. Ranskan kilpailuviranomaisten lähetettyä pyynnön asian käsittelyn osittaisesta siirtämisestä, komissio siirsi 8. tammikuuta 2002 toimenpiteen Ranskaa koskevat vaikutukset Ranskan viranomaisten käsiteltäviksi asetuksen N:o 4064/89 9 artiklan nojalla.

Ensimmäisen oikeusasteen tuomioistuin kumosi 3. huhtikuuta 2003 antamassaan tuomiossa komission viiden maan osalta (Espanja, Suomi, Italia, Yhdistynyt kuningaskunta ja Irlanti) tekemän hyväksymispäätöksen, jossa ei ollut määrätty korjaustoimenpiteitä. Sen jälkeen komissio aloitti uudelleen ensimmäisen vaiheen tutkimuksen.

Asetuksen N:o 4064/89 10 artiklan 5 kohdan nojalla ilmoitus ja siitä johtuvat määräajat tulivat voimaan 3. huhtikuuta 2003.

Komissio katsoi 23. toukokuuta 2003, että SEB:n ehdottamat sitoumukset eivät riittäneet poistamaan vakavia epäilyjä toimenpiteen soveltuvuudesta yhteismarkkinoille, ja aloitti muodollisen menettelyn asetuksen N:o 4064/89 6 artiklan 1 kohdan c alakohdan nojalla tehdyllä päätöksellä.

Menettely keskeytettiin asetuksen N:o 4064/89 11 artiklan mukaisesti 19. kesäkuuta 2003 tehdyn päätöksen johdosta. SEB:n annettua kattavan vastauksen menettely jatkui 1. elokuuta 2003. Tämän vuoksi asetuksen N:o 4064/89 8 artiklan mukaisen päätöksen määräaika on 25. marraskuuta 2003. Perusteellisten markkinaselvitysten perusteella pääteltiin, että muita kuin ensimmäisessä menettelyssä esitettyjä sitoumuksia ei tarvittu määräävän aseman luomisen tai vahvistamisen ehkäisemiseksi. Tämän vuoksi osapuolille ei lähetetty väitetiedoksiantoa.

Katson, että tässä asiassa on noudatettu osapuolten oikeuksia tulla kuulluiksi.
Väitetiedoksiannot lähetettiin seuraaville seitsemälle yritykselle 30. joulukuuta 2002 tai 9. tammikuuta 2003: Cheminova A/S (Cheminova), Chisso Corporation (Chisso), Daicel Chemical Industries, Ltd (Daicel), Hoechst AG (Hoechst), Nutrinova Nutrition Specialities & Food Ingredients GmbH (Nutrinova), The Nippon Synthetic Chemical Industry Co, Ltd (Nippon) sekä Ueno Fine Chemicals Industry, Ltd (Ueno). Aineisto toimitettiin kahdella cd-romilla, jotka toimitettiin väitetiedoksiantojen mukana tai lähetettiin myöhemmin. Yksi osapuolista pyysi väitetiedoksiantoon vastaamiselle alun perin asetetun määräajan pidentämistä. Myönsin tuolloin kaikille osapuolille lisäaikaa niin, että vastaus oli annettava kahdeksan viikon kuluessa siitä, kun koko aineisto oli käytettävissä. Kaikki osapuolet vastasivat määräajassa.
FI Euroopan unionin virallinen lehti C 62/7

Maltan hallituksen 21 päivänä tammikuuta 2005 antama ilmoitus hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30 päivänä toukokuuta 1994 annetun Euroopan parlamentin ja neuvoston direktiivin 94/22/EY (1) nojalla

(2005/C 62/05)

(ETA:n kannalta merkityksellinen teksti)

Hiilivetyjen etsintään, hyödyntämiseen ja tuotantoon tarkoitettujen lupien antamisen ja käytön edellytyksistä 30. toukokuuta 1994 annetun Euroopan parlamentin ja neuvoston direktiivin 94/22/EY 10 artiklan mukaisesti Maltan tasavalta ilmoittaa Euroopan komissiolle, että ainoa toimivaltainen viranomainen on Maltan tasavallan luonnonvaroista ja infrastruktuurista vastaava ministeri (Minister for Resources and Infrastructure, Block B, Floriana CMR 02, Malta).

Direktiivin 94/22/EY 5 artiklan 1 kohdan mukaisesti Maltan tasavallan luonnonvaroista ja infrastruktuurista vastaava ministeri ilmoittaa, että lupien antamisen perusteet ovat seuraavat:

(a) hakijan rahoitusedellytykset,

(b) hakijan tekninen pätevyys ja kokemus,

(c) hakijan ehdottama työohjelma,

(d) tarvittaessa hakijan toiminta aiemmin myönnettyjen lupien yhteydessä ja

(e) hinta, jonka yritys on valmis maksamaan luvasta, jos lupa on myynnissä.

Direktiivin 94/22/EY 5 artiklan 2 kohdan mukaisesti tiedot toimien toteuttamista ja lopettamista koskevista edellytyksistä ja vaatimuksista, joita sovelletaan kuhunkin lupatyyppiin, on saatavissa asiakirjoista Model ESA (2001) ja Model PSC (2001), jotka on julkaissut luonnonvaroista ja infrastruktuurista vastaavan ministeriön öljynetsintäosasto (Oil Exploration Department, Ministry for Resources and Infrastructure, Block B, Floriana CMR 02, Malta). Kyseisiä tietoja ei välttämättä voida soveltaa direktiivin 94/22/EY 3 artiklan 2 kohdan a alakohdassa tarkoitetussa tapauksessa.

(1) EYVL L 164, 30.6.1994, s. 3.
Kuulemismenettelystä vastaavan neuvonantajan loppukertomus asiassa COMP/M.3083 - GE/Instrumentarium (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (ETA:n kannalta merkityksellinen teksti)



Virallinen lehti nro C 092 , 16/04/2004 s. 0029 - 0029



Kuulemismenettelystä vastaavan neuvonantajan loppukertomus asiassa COMP/M.3083 - GE/Instrumentarium (laadittu tietyissä kilpailuasioita koskevissa menettelyissä kuulemismenettelystä vastaavan neuvonantajan toimivaltuuksista 23 päivänä toukokuuta 2001 tehdyn komission päätöksen 2001/462/EY, EHTY 15 artiklan mukaisesti (EYVL L 162, 19.6.2001, s. 21)) (2004/C 92/04) (ETA:n kannalta merkityksellinen teksti) Päätösluonnos antaa aiheen seuraaviin huomautuksiin: - Suunnitellusta keskittymästä ilmoitettiin 28. helmikuuta 2003. - Komissio katsoi 3. huhtikuuta 2003 sulautuma-asetuksen 6 artiklan 1 kohdan c alakohdan mukaisesti tehdyssä päätöksessä, että ilmoitettu keskittymä aiheutti vakavia epäilyjä. Komission avoimuuslinjan mukaisesti osapuolet saivat ei-luottamukselliset toisinnot kolmansien osapuolten toimittamista tärkeimmistä asiakirjoista. Vaikka asiakirjojen tarkkuus ei täysin tyydyttänyt GE:tä, se pystyi kuitenkin toimittamaan huomautuksensa nopeasti ennen kuin päätettiin väitetiedoksiannon lähettämisestä. Tässä yhteydessä ilmoituksen tehneen osapuolen talousasiantuntijat saivat luottamuksellisuussopimuksen johdosta mahdollisuuden tutustua erään asianomaisen kolmannen osapuolen toimittamiin tietoihin ja taloudellisiin analyyseihin. - Komissio lähetti 4. heinäkuuta 2003 GE:lle väitetiedoksiannon. Tutkimuksen alustavien tulosten perusteella eräitä seikkoja, joiden osalta komissio oli alun perin esittänyt vakavia epäilyjä, ei sisällytetty väitetiedoksiantoon. Asiatiedostoa koskevan tutustumisvaiheen aikana komissio ratkaisi joidenkin asiakirjojen luottamuksellisuutta koskevan ongelman kaikkien kyseisten osapuolten suostumuksella toteutettujen järjestelyjen avulla. Järjestelyjen ansiosta ilmoituksen tehneen osapuolen talousasiantuntijat pystyivät luottamuksellisuussopimuksen perusteella tarkastamaan taloudelliset analyysit, jotka komissio oli tehnyt kolmansien osapuolten toimittamien tietojen pohjalta. - Tämän jälkeen osapuolet esittivät komissiolle korjaustoimenpiteitä. Niistä tehtiin markkinatutkimus, jonka puolueettomuutta ei asetettu kyseenalaiseksi. Osapuolet eivät katsoneet tarpeelliseksi vastata väitetiedoksiantoon eivätkä myöskään pyytäneet kuulemistilaisuuden järjestämistä. Osapuolten oikeutta tulla kuulluksi on noudatettu täysimääräisesti tutkimuksen aikana. Tehty Brysselissä 14 päivänä elokuuta 2003. (allekirjoitettu pp Karen Williams) Serge Durande
Keskittymiä käsittelevän neuvoa-antavan komitean 117. kokouksessaan 18. heinäkuuta 2003 antama lausunto asiasta COMP/M.2972 - DSM/Roche Vitamins (ETA:n kannalta merkityksellinen teksti)



Virallinen lehti nro C 069 , 19/03/2004 s. 0003 - 0003



Keskittymiä käsittelevän neuvoa-antavan komitean 117. kokouksessaan 18. heinäkuuta 2003 antama lausunto asiasta COMP/M.2972 - DSM/Roche Vitamins (2004/C 69/03) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu toimi muodostaa sulautuma-asetuksen 3 artiklan 2 kohdassa yhdessä 3 artiklan 1 kohdan b alakohdan kanssa tarkoitetun toimen ja että sillä on kyseisen asetuksen 1 artiklan 2 kohdassa määritelty yhteisönlaajuinen ulottuvuus. 2. Neuvoa-antava komitea on komission kanssa samaa mieltä siitä, että merkitykselliset tuotemarkkinat, joihin keskittymä vaikuttaa, ovat seuraavien tuotteiden tuotanto ja jakelu: a) fytaasi; ja b) muita polysakkarideja kuin tärkkelystä hajottavat entsyymit. 3. Neuvoa-antava komitea on komission kanssa samaa mieltä siitä, että merkitykselliset maantieteelliset markkinat, joihin keskittymä vaikuttaa, ovat: a) ainakin ETA-alueen laajuiset fytaasin ja muita polysakkarideja kuin tärkkelystä hajottavien entsyymien tuotannon osalta; b) ETA-alueen laajuiset fytaasin ja muita polysakkarideja kuin tärkkelystä hajottavien entsyymien jakelun osalta. 4. Neuvoa-antava komitea on komission kanssa samaa mieltä sitä, että suunniteltu keskittymä johtaa todennäköisesti vakaviin ongelmiin, sillä fytaasimarkkinoilla syntyy tai vahvistuu määräävä markkina-asema. 5. Neuvoa-antavan komitean enemmistö on komission kanssa samaa mieltä siitä, ettei suunniteltu keskittymä aiheuta kilpailuongelmia muita polysakkarideja kuin tärkkelystä hajottavien entsyymien markkinoilla. Vähemmistö on eri mieltä. 6. Neuvoa-antava komitea on komission kanssa samaa mieltä siitä, että ilmoituksen tehneen osapuolen ehdottamat sitoumukset muuttavat ilmoitettua keskittymää siinä määrin, että vakavat epäilykset suunnitellun keskittymän soveltamattomuudesta yhteismarkkinoille poistuvat. 7. Neuvoa-antava komitea on komission kanssa samaa mieltä siitä, että keskittymä olisi todettava yhteismarkkinoille soveltuvaksi sulautuma-asetuksen 8 artiklan 2 kohdan mukaisesti ja ETA-sopimuksen mukaiseksi edellyttäen, että ilmoituksen tehnyt osapuoli noudattaa ehdottamiaan sitoumuksia. 8. Neuvoa-antava komitea suosittelee tämän lausunnon julkaisemista Euroopan unionin virallinen lehti. 9. Neuvoa-antava komitea kehottaa komissiota ottamaan huomioon sen tekemät huomautukset.
Keskittymiä käsittelevän neuvoa-antavan komitean 19. lokakuuta 2001 pidetyssä 102. kokouksessa antama lausunto asiaan COMP/M.2420 - Mitsui/CVRD/Caemi liittyvästä alustavasta päätösluonnoksesta (ETA:n kannalta merkityksellinen teksti)



Virallinen lehti nro C 079 , 30/03/2004 s. 0011 - 0011



Keskittymiä käsittelevän neuvoa-antavan komitean 19. lokakuuta 2001 pidetyssä 102. kokouksessa antama lausunto asiaan COMP/M.2420 - Mitsui/CVRD/Caemi liittyvästä alustavasta päätösluonnoksesta (2004/C 79/12) (ETA:n kannalta merkityksellinen teksti) 1. Neuvoa-antava komitea on komission kanssa samaa mieltä siitä, että ilmoitettu keskittymä muodostaa sulautuma-asetuksen 3 artiklan 1 kohdan b alakohdassa tarkoitetun keskittymän ja että on yhteisönlaajuinen ulottuvuus. 2. Neuvoa-antava komitea on komission kanssa samaa mieltä siitä, että tässä tapauksessa kukin seuraavista rautamalmituotteista muodostaa erilliset merkitykselliset tuotemarkkinat: a) rautarikasteet b) palamalmi c) pelletit d) sekä i) suorapelkistykseen soveltuvien rautapellettien hypoteettiset markkinat ja ii) suorapelkistykseen soveltuvien rautapellettien ja suorapelkistykseen soveltuvan palamalmin yhdistetyt hypoteettiset markkinat. Ei ole kuintenkaan tarpeen määritellä, onko kyseessä yhdet ainoat vai kahdet erilliset tuotemarkkinat, sillä kilpailuoikeudellisen arvioinnin kannalta lopputulos on joka tapauksessa sama. 3. Neuvoa-antava komitea on komission kanssa samaa mieltä siitä, että tässä tapauksessa merkitykselliset maantieteelliset markkinat koostuvat kaikesta kyseisten meritse kuljetettavien tuotteiden myynnistä. 4. Neuvo-antava komitea on komission kanssa samaa mieltä siitä, että tässä tapauksessa meritse kuljetettavan rautamalmin kokonaismäärää voidaan käyttää maailmanlaajuisten markkinaosuuksien laskentaperusteena. 5. Neuvoa-antava komitea on komission kanssa samaa mieltä siitä, että ilmoitetulla keskittymällä luodaan sellainen määräävä asema tai vahvistetaan sellaista määräävää asemaa, jonka seurauksena tehokas kilpailu yhteismarkkinoilla tai niiden merkittävällä osalla olennaisesti estyy seuraavilla markkinoilla: a) meritse kuljetettavat rautamalmipelletit b) suorapelkistykseen soveltuvien rautapellettien ja/tai suorapelkistykseen soveltuvan palamalmin hypoteettiset markkinat. 6. Neuvoa-antava komitea on komission kanssa samaa mieltä siitä, että ilmoitettu keskittymä ei johda määräävän markkina-aseman luomiseen tai vahvistumiseen seuraavilla markkinoilla: a) rautarikasteet ja b) palamalmi. 7. Neuvoa-antava komitea on komission kanssa samaa mieltä siitä, että osapuolten antama sitoumus luopua Caemin 50 prosentin omistusosuudesta QMC-yhtiössä riitää poistamaan kilpailuongelmat meritse kuljetettavien rautamalmipellettien ja suorapelkistykseen soveltuvan rautamalmin markkinoiden osalta eikä muita sitomuksia tarvita. 8. Neuvoa-antava komitea katsoo siten, että ehdotettu keskittymä olisi julistettava yhteismarkkinoille ja ETA-sopimuksen toimintaan soveltuvaksi. 9. Neuvoa-antava komitea kehottaa komissiota ottamaan huomioon kaikki edellä esitetyt seikat. 10. Neuvoa-antava komitea suosittelee tämän lausunnon julkaisemista Euroopan unionin virallisessa lehdessä.